Publication: Magyar Közlöny
Issue: MK-2003-135 (Year: 2003, Number: 135)
Era: 1990-2004
Section: 3. A tanácsokról szóló 1971. évi I. törvény (a továbbiakban: Tt.) községalakítással kapcsolatos szabályai:
Paragraph Index: 1108

2. § (1) bekezdésében szabályozott jogállamiságból folyó jogbiztonság követelményét. A Tszt. vitatott rendelkezése alapján a Tszt. 13. §-ában foglaltakat akkor kell alkalmazni az Ötv. hatálybalépése elõtt történt községgé nyilvánítás esetén, ha az érintett önkormányzatok nem állapodtak meg a közigazgatási terület megosztásáról, illetõleg e tárgyban nem született jogerõs döntés. Az indítványozó álláspontja szerint ez a szabályozás azért sérti a jogbiztonság követelményét, mert a visszaható hatályú jogalkotás tilalmába ütközik azáltal, hogy az Ötv. hatálybalépése elõtt, tehát több mint egy évtizede létrejött és lezárult jogviszonyok módosítására ad hatáskört a bíróságnak. Az indítványozó szerint ugyanis a Tt. alapján az új község alakítására irányuló eljárás a NET határozatával lezárult. Az Ötv. hatálybalépését megelõzõen, az akkor hatályos jogszabályok alapján területszervezési ügyekben nem volt lehetõség sem jogerõs döntés meghozatalára, sem a tanácsok megállapodására. Az Alkotmánybíróság álláspontja szerint az indítványozónak ez a megállapítása nem helytálló. Az Ötv. hatálybalépését megelõzõen a községalakítási ügyekben a területszervezési eljárás két szakaszban zajlott. A Népköztársaság Elnöki Tanácsa (a továbbiakban: NET) döntött az új község alakításáról és az új községi tanács szervezésérõl. A NET határozatok csak a községgé alakítás és az új községi tanács szervezésének elrendelésérõl szóló döntést tartalmaztak, a határozat végrehajtását a megyei tanács végrehajtó bizottságának feladatkörébe utalták. Így rendelkezett a NET a Petõfibánya községgé alakításáról, községi tanács szervezésérõl szóló 48/1989. (IV. 7.) NET határozatban is: „1. A Magyar Népköztársaság Elnöki Tanácsa elrendeli:

Source: https://magyarkozlony.hu/hivatalos-lapok/de8b3a6253b64182053c672b53f02744c8672bce/dokumentumok/08aff207c8016d927976b248053547323a97ce43/letoltes